"Есышықәса аамҭахә ҳәа икнасҳауеит ажьаӷь уадка зҭоу аԥаҭлыка. Сҽаҩрақәа анҭазгалалак, аамҭахә лбаазгоит, исҭаху ауааԥсыра сықәсыршәоит, сҩызцәа, смоҭацәа еизганы сахныҳәоит. Аԥаҭлыка кнасҳауеит аҩны аҩнуҵҟа, акәакь аҿы, амрагыларахь ала. Ианыкнасҳауа, ус ажәала сныҳәаны ихысшьуеит, нас акныхраан аамҭа амаӡам. Саарыхра зегьы анҭазгалалак, санҭышәынтәалалак, илбаазгоит, сақәныҳәоит. Аамҭахә акнаҳареи албаагареи мҩаԥысуеит ахәашаҽны, уи амш иазалхны иамоуп. Илбаазгеижьшьҭеи шьҭа мчыбжьык ҵит, иахьа хәашоуп, сныҳәа-сныԥхьа уажәы еиҭа икнасҳаит. Ҳаԥхьаҟагьы убас Анцәа иҳаҭәаишьаратәы", - ҳәа еиҭеиҳәеит Малиа.